b"\n_START_ARTICLE_\nIcchantika\n_START_PARAGRAPH_\nIcchantika (kinesisk: \xe9\x97\xa1\xe6\x8f\x90, pinyin: y\xc4\xabch\xc7\x8ent\xc3\xad, Wade-Giles: i-ch'an-ti) er innenfor mahayana-buddhismen betegnelsen p\xc3\xa5 en fordervet person som grunnet sine illusjoner ikke kan oppn\xc3\xa5 Nirvana eller forl\xc3\xb8sning. De er if\xc3\xb8lge enkelte mahayanatekster de mest grunnleggende og spirituelt fordervede av alle vesener. Begrepet inneb\xc3\xa6rer total hedendom og gr\xc3\xa5dighet. _NEWLINE_I Tath\xc4\x81gatagarbhas\xc5\xabtraene, som spesielt nevner icchantikas, er begrepet brukt om de som ikke tror p\xc3\xa5 Buddha, hans evige selv, hans dharma eller p\xc3\xa5 karma, og som motsetter seg buddhismens moralske kodeks (de fem bud) og vinaya."